Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 608/13/2202	Galanta, 31.7.2015
EEČ : 2-17-179-2015

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 22.10.2013, spisová značka 3 Pv 608/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako otec ml. XXXXX, nar. XXXXX, trvale bytom XXXXX nedostatočným plnením rodičovských povinností mu umožnil viesť záhaľčivý život a to tým spôsobom, že zanedbal starostlivosť o povinnú školskú dochádzku svojho syna, čo viedlo k tomu, že ako žiak základnej školy v obci Šoporňa , ul. Komenského č. 133 vymeškal v mesiacoch apríl až jún, školského roku 2012/2013 celkovo 310 neospravedlnených vyučovacích hodín.

Uznesením prokurátora Okresnej prokuratúry Galanta zo dňa 22.10.2013, spisová značka 3 Pv 608/13/2202, bola určená obvinenému skúšobná doba v trvaní 20 mesiacov.
Odôvodnenie:

	Uznesením prokurátorky Okresnej prokuratúry v Galante č. 3Pv 608/13-6 zo dňa 18.10.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin ohrozovanie mravnej výchovy mládeže podľa  § 211 ods. 1 písm. b), ods. 3 písm. a) Trestného zákona.
   
	Uznesenie nadobudlo právoplatnosť dňa 09.11.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvadsať (20) mesiacov, počas ktorej mu neboli uložené osobitné  obmedzenia ani povinnosti. Skúšobná doba obvinenému uplynula dňa 09.07.2015.

	Vykonaným šetrením bolo zistené, že obv. XXXXX počas plynutia skúšobnej doby nebol odsúdený, ani nebol prejednávaný za priestupok. Obec Šoporňa oznámila, že obvinený sa na adrese trvalého bydliska aktuálne nezdržiava a nemajú žiadne bližšie informácie o obvinenom XXXXX.

	Vzhľadom k tomu, že obvinený v skúšobnej dobe viedol riadny život, nespáchal žiadny trestný čin, ani nebol prejednávaný za priestupok, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka